open-index/open-wikipedia-markdown huggingface dataset:
Ranta-alpi

**Ranta-alpi** (*Lysimachia vulgaris*) on rannoilla ja kosteilla niityillä viihtyvä monivuotinen esikkokasvi. Se pystyy maanalaisten rönsyjensä avulla levittäytymään hyvinkin laajoiksi, tiheiksi kasvustoiksi. Ranta-alpin seuralaisena tavataan usein rantakukkia.

## Ulkonäkö ja koko
Ranta-alpi kasvaa 20–160 senttimetriä korkeaksi. Sen keltaiset kukat eivät ole kovin suuria (8–16 mm), mutta niitä on paljon ja ne muodostavat kasvin latvaan ja ylimpiin lehtihankoihin ryhmiä. Kukissa on viisi terälehteä sekä runsaasti siitepölyä, joka houkuttelee pölyttäjiä. Kukinta-aika kestää kesäkuusta elokuuhun. Lehdet ovat ehytlaitaisia, teräväkärkisiä, kapeita ja muodoltaan puikeita tai suikeita. Ne kasvavat varresta vastakkain. Lehdet muodostavat 3-4 lehden kiehkuroita. Varsi on haaraton, hienokarvainen ja väriltään punaruskea. Kukinto on terttu. Kukan verhiössä liuskat ovat väriltään punaruskeita tai keltaisia. Hedelmä on kota, joka on 4 mm pitkä. kasvi kukkii kesäkuulta elokuulle.

## Esiintyminen ja levinneisyys
Ranta-alpi kasvaa kosteilla niityillä, ojienvarsilla, tienpientareilla sekä rannoilla usein vesirajan tuntumassa. Se on hyvin yleinen Etelä-Suomessa, mutta harvinaistuu pohjoiseen päin mennessä. Ranta-alpia on käytetty verenvuotojen hoitoon ja lankojen värjäykseen.

## Lähteet
* *Kotimaan luonto-opas*, WSOY, 1999.

### Viitteet

## Aiheesta muualla
*Suomen Lajitietokeskus: Ranta-alpi (''Lysimachia vulgaris'')
*Pohjolan kasvien pauloissa: ''Lysimachia vulgaris'' – ranta-alpi
*Pinkka, Lajintuntemuksen oppimisympäristö: Ranta-alpi (''Lysimachia vulgaris'')
*Kasviatlas 2022: Ranta-alpin (''Lysimachia vulgaris'') levinneisyys Suomessa.
*Valokki - nettikasvio: Ranta-alpi (''Lysimachia vulgaris'')
*Yrttitarha: Ranta-alpi (''Lysimachia vulgaris'')
*Global Biodiversity Information Facility (GBIF): ''Lysimachia vulgaris'' 
*ITIS: ''Lysimachia vulgaris'' 
*United States Department of Agriculture (USDA): ''Lysimachia vulgaris'' 
*Flora of China: ''Lysimachia vulgaris''
William Rockefeller

**William Rockefeller** (31. toukokuuta 1841 − 24. kesäkuuta 1922) oli yhdysvaltalainen sijoittaja ja toinen Rockefellerin suvun perustajista ja keulahahmoista. Hän oli John D. Rockefellerin nuorempi veli.

William syntyi Richfordissa New Yorkissa. Vuonna 1853 hänen perheensä muutti Strongsvilleen Ohioon.

William aloitti uransa kirjanpitäjänä. Kun hänen veljensä alkoi tuottaa öljyä Ohiossa, tämä pyysi Williamia aloittamaan New Yorkissa öljyn vientiyrityksen.  Sen nimeksi tuli vuonna 1870 Standard Oil.

William Rockefeller toimi yhtiön New Yorkin konttorissa edustustehtävissä ja asiamiehenä vuoteen 1911, jolloin Standard Oil joutui New Jerseyn oikeuteen ja hajotettiin määräävän markkina-aseman takia Sherman Antitrust Actin nojalla. Lisäksi hän oli kiinnostunut kuparista ja junista sekä yleishyödyllisestä liiketoiminnasta. Hän oli naimisissa Almira Geraldine Goodsellin kanssa, joka perusti National City Bank of New Yorkin. Heidän poikansa William Goodsell Rockefeller ja pankin johtajan James Stillmanin tytär menivät naimisiin ja näiden poika James Stillman Rockefeller otti pankin haltuunsa.

William kuoli vuonna 1922 Tarrytownissa New Yorkissa ja haudattiin Sleepy Hollow Cemeteryyn New Yorkiin.

## Lapset
*Lewis Edward Rockefeller (1865–1866)
*Emma Rockefeller (1868–1934)
*William Goodsell Rockefeller (1870–1922)
*John Davison Rockefeller (1872–1877)
*Percy Avery Rockefeller (1878–1934)
*Geraldine Rockefeller Dodge (1882–1973)

## Lähteet
Ali Baba

**Ali Baba** () on *[[Tuhat ja yksi yötä|Tuhannen ja yhden yön tarinoiden]]* tunnetuimpia henkilöhahmoja. Hän on kertomuksen *Ali Baba ja neljäkymmentä rosvoa* sankari, köyhä puunhakkaaja, joka löytää rosvojen piilopaikasta aarteen. Aarreluolan ovi avautuu taikasanoilla ”Seesam aukene!” Alista tulee rikas mies, mutta rosvot huomaavat varkauden ja lähtevät Alin perään. Alin orjatyttö Marjána osoittautuu rosvoja nokkelammaksi ja pelastaa Alin toistuvasti. Kiitollisena Ali vapauttaa Marjánan ja naittaa tämän pojalleen. Marjána onkin kertomuksen todellinen päähenkilö. Hänen ansiostaan ennen niin köyhä perhe saa elää onnellista ja varakasta elämää. 

*Ali Baba ja neljäkymmentä rosvoa* ei kuulu arabiankieliseen *Tuhat ja yksi yötä* -kokoelmaan. Ensimmäisen eurooppalaisen käännöksen teki Antoine Galland, joka käänsi Syyriasta hankkimansa käsikirjoituksen ranskaksi 1600-luvun lopulla ja 1700-luvun alussa. Käsikirjoitus kattoi ensimmäiset 271 yötä, ja kun Galland ei löytänyt täydellistä käsikirjoitusta (sellaista tuskin oli koskaan olemassakaan), hän jatkoi ranskankielistä kokoelmaa muista lähteistä löytämillään kertomuksilla. Monet *Tuhannen ja yhden yön* tunnetuimmista kertomuksista olivat peräisin syyrialaiselta maroniittikristityltä Hanna Diabilta. Näitä tarinoita ovat mm. ''Aladdin ja taikalamppu'' sekä *Ali Baba ja neljäkymmentä rosvoa*.

Diab käytti kertomuksissaan ikivanhoja aihelmia. Gallandin julkaisemat kokonaiset tarinat ovat kuitenkin siinä mielessä uusia, ettei niistä ole Diabia vanhempia kirjallisia mainintoja. Diab ammensi kotikaupunkinsa Aleppon kertomaperinteestä ja kosmopoliittisesta ilmapiiristä. Ei tiedetä, missä määrin hänen tarinansa edustavat vanhempaa kertomaperinnettä ja missä määrin ne ovat hänen omaa keksintöään. *Tuhannen ja yhden yön* osaksi *Ali Baba* tuli Gallandin työn kautta. Gallandin muistiinpanoista ilmenee, että hän teki Diabin kertomuksiin suuria muutoksia ja lisäsi yksityiskohtia. Säilyneiden käsikirjoitusten ja Gallandin käännösten vertailu osoittaa, että Galland eurooppalaisti kertomusten tyyliä ja poisti arabialaiselle retoriikalle ominaista toistoa. Diabin kertomukset ovat *Tuhannen ja yhden yön* suosituimpia osia, mikä tekee hänestä varhaismodernin ajan vaikutusvaltaisimman nimeltä tunnetun tarinankertojan.

## Videopeleissä

Ali Baba esiintyy Quality Softwaren vuoden 1981 videopelissä *Ali Baba and the Forty Thieves*.

## Lähteet

* 
* 
* 
* 

### Viitteet

## Aiheesta muualla
Boogeyman (elokuva)

**Boogeyman** on vuonna 2005 ensi-iltansa saanut yhdysvaltalainen kauhuelokuva. Elokuvan on ohjannut Stephen T. Kay ja tuottanut *[[Evil Dead]]ista* tuttu Sam Raimi. Elokuvasta on tullut kaksi jatko-osaa, joista uusin ilmestyi vuonna 2009.

## Juoni
Nähtyään kahdeksanvuotiaana kuinka kaapissa vaaniva mörkö tappaa hänen isänsä väkivaltaisesti, Tim on jäänyt lapsuuden muistikuviensa vangiksi, eivätkä ne hellitä otettaan. Äidin kuoltua psykiatri ehdottaa Timille yöpymistä vanhassa kotitalossa, jotta tämä pääsisi eroon piinaavista traumoistaan. Ikävä kyllä, tuttu kaveri narisuttelee jo kaapin saranoita jatkaakseen kesken jäänyttä teurastamistaan.

## Näyttelijöitä

## Aiheesta muualla
* Elokuvan virallinen sivusto
Waldstein

**Waldstein** voi tarkoittaa ainakin seuraavia:

*Waldstein, böömiläistaustainen aatelissuku
*Ferdinand Ernst Gabriel von Waldstein (1762–1823), Ludwig van Beethovenin mesenaattina tunnettu itävaltalainen aatelismies
*Albrecht von Wallenstein, myös *von Waldstein* (1583–1634), kolmikymmenvuotisen sodan sotapäällikkö
*Franz de Paula Adam von Waldstein (1759–1823), itävaltalainen sotilas ja luonnontieteilijä, jonka mukaan on nimetty ruusukasvien suku ansikat (*Waldsteinia*)
*Waldstein-sonaatti, Beethovenin pianosonaatin nro 21 lempinimi
Atoll

***AA-2 Atoll** on Nato-koodi neuvostoliittolaiselle ilmataisteluohjukselle Vympel K-13.
*ATOLL, ohjelmointikieli, jota käytettiin Saturn-kantorakettien laukaisun yhteydessä
*Atolli, koralliriuttojen muodostama rengasmainen saari
Kommunistinen nuorisointernationaali

**Kommunistinen nuorisointernationaali** (KNI) oli 1907–1943 toiminut kansainvälinen nuorisojärjestöjen yhteistyöorganisaatio. Järjestö perustettiin nimellä **Sosialististen nuorisojärjestöjen kansainvälinen liitto** (IVSJO), mutta se vaihtoi nimensä vuonna 1919 ryhdyttyään läheiseen yhteistyöhön Kommunistisen internationaalin kanssa. Ennen maailmansotaa IVSJO oli Toisen internationaalin nuoriso-osasto.

IVSJO perustettiin maaliskuussa 1907 Stuttgartissa. Ensimmäiseksi puheenjohtajaksi valittiin belgialainen Hendrik De Man. Tätä seurasi Robert Danneberg (1908–1915). Saksalaisilla oli IVSJO:n perustamisessa keskeinen rooli ja liiton ensimmäisenä pääsihteerinä työskenteli Karl Liebknecht.

Ensimmäisen maailmansodan riehuessa IVSJO piti huhtikuussa 1915 Bernissä edustajakokouksen, johon osallistui edustajia yhdeksästä maasta. Delegaatit riitelivät esimerkiksi suhtautumisesta sotaan. Enemmistöksi muodostui eurooppalaisten sosialidemokraattisten puolueiden ja Toisen internationaalin linjaan kriittisesti suhtautunut suuntaus. Vähemmistöön jääneet vetäytyivät tapahtuneen jälkeen liiton toiminnasta. Monet nuorisoliitot hajosivat sodan aikana. Vuoden 1915 kokous päätti alkaa julkaista lehteä *Die Jugendsinternationale*. Willi Münzenberg järjesti kansainvälisen osaston perustamisen Berniin.

20. marraskuuta 1919 IVSJO piti Berliinissä ensimmäisen edustajakokouksensa sodan jälkeen. Kahtatoista jäsenliittoa edustaneet osanottajat päättivät tuolloin muuttaa järjestön nimeksi Kommunistinen nuorisointernationaali, jonka ensimmäisenä kongressina, vankilasta vapautuneen Münzenbergin organisoimaa, Berliinin kokousta on sittemmin pidetty. KNI:sta tehtiin Kominternin nuorisojärjestö ja Münzenbergistä KNI:n toimeenpanevan komitean pääsihteeri.

KNI:n toinen kongressi pidettiin monien vaikeuksien jälkeen 1921 Moskovassa juuri ennen Kominternin vastaavaa kongressia. Komintern päätti alkaa suhtautua tiukemmin jäsenjärjestöjensä politiikkaan ja KNI noudatti tapojensa mukaan isoveljensä ohjeita. Komintern ohjeisti myös kaikkien KNI:n jäsenjärjestöjen nimien muuttamisen muotoon "x:n kommunistinen nuorisoliitto". Kommunistiset nuorisoliitot seurasivat maidensa kommunististen puolueiden linjauksia varsin uskollisesti. Pääsihteerin tehtävissä Münzenbergiä seurasi Voja Vujovic. KNI lakkautettiin Kominternin lakkauttamisen yhteydessä 1943.

## Jäsenjärjestöt
KNI:hin kuului kymmeniä nuorisojärjestöjä ympäri maailmaa. Perustavassa kokouksessa Berliinissä 1919 oli läsnä 19 edustajaa 14 maasta. Uusia jäsenliittoja hyväksyttiin tämän jälkeen runsaasti ja toisessa kongressissa kesäkuussa 1921 niitä oli jo 36. Seuraavan vuoden kongressissa jäsenjärjestöjä oli 38 ja vuonna 1924 jo 60. Viidennen kongressin aikaan (1928) KNI:hin kuului 46 jäsenliittoa.

Suomesta KNI:hin kuului vuodesta 1921 Suomen sosialidemokraattinen nuorisoliitto (SSN), jonka viranomaiset lakkauttivat, osin tästä syystä, vuonna 1923. Salainen, KNI:hin kuulunut, Suomen kommunistinen nuorisoliitto (SKNL) perustettiin 1925 ja se toimi vuoteen 1936.

## Lähteet
Tommy Ekblom

**Tommy Uolevi Ekblom** (s. 20. syyskuuta 1959 Porvoo) on suomalainen kestävyysjuoksija. Ekblom muistetaan erityisesti yhtenä kaikkien aikojen parhaista suomalaisista 3&nbsp;000 metrin estejuoksijoista. 

5&nbsp;000 metrillä Ekblom voitti Suomen mestaruuden vuosina 1983 ja 1986. 3&nbsp;000 metrin esteissä mestaruus tuli vuosina 1979, 1981, 1982, 1984 ja 1986. Maastojuoksun lyhyen radan mestaruuden Ekblom voitti viisi kertaa peräkkäin vuosina 1981–1985 . Hän oli myös pronssilla 10&nbsp;000 metrin juoksussa 1987, 1988, 1990 ja 1991. Hallista Ekblomilla on viisi SM-kultaa (1&nbsp;500 metriä 1982, 3&nbsp;000 metriä 1986 sekä 5&nbsp;000 metriä 1982, 1984 ja 1986) . 

Hyvistä ennätyksistään huolimatta Ekblom ei koskaan onnistunut kovin hyvin arvokilpailuissa. Hän oli 3&nbsp;000 metrin esteissä EM-kisoissa 1982 kahdeksas  ja 1986 kymmenes, MM-kisoissa 1983 12. sekä olympialaisissa 1980 12. ja 1984 yhdeksäs. Maastojuoksun MM-kisoissa vuonna 1988 Ekblom oli 18 .

Urheilu-uransa jälkeen Ekblom on toiminut valmentajana ja muun muassa Suomen kestävyysjuoksun lajipäällikkönä. Hänen valmennettavanaan on ollut muun muassa estejuoksun euroopanmestari Jukka Keskisalo. Ekblom toimii myös Suomen Urheiluliiton kestävyysjuoksun lajipäällikkönä sekä Mäkelänrinteen lukion kestävyysjuoksuvastaavana.

## Ennätykset

## Lähteet
Hermanni Rask

**Hermanni Rask** on suomalainen tanssija. Hän valmistui vuonna 1997 Teatterikorkeakoulun Tanssitaiteen laitokselta. Rask on freelance-tanssija ja on esiintynyt muun muassa Suomen Kansallisoopperassa ja useissa tanssiteattereissa ja teattereissa.

Hän on näytellyt myös tv-sarja Salatuissa elämissä Kai Jaakolaa.

## Lähteet
* http://www.operafestival.fi/oopperat/synopsis/tanssija/rask.html 

## Aiheesta muualla
* 
* 
* Suomalaisen tanssin tietokanta
Jim Jones (artisti)

**Jim Jones**, oikealta nimeltään **Joseph Guillermo Jones** (s. 15. heinäkuuta 1976) on yhdysvaltalainen hiphop-artisti. Hän kuuluu The Diplomats -ryhmään. Hän on julkaissut neljä sooloalbumia. Jim Jones on esiintynyt myös CAPO- ja Jimmy Jones -nimillä.

## Diskografia

* On My Way to Church (2004)
* Harlem: The Diary of a Summer (2005)
* Hustler's P.O.M.E. (Product Of My Environment) (2006)
* Pray IV Reign (2009)
* The Rooftop (mukana DJ Webstar) (2009)
* Capo (2011)
* Wasted Talent (2018)
* El Capo (2019)

## Lähteet
Tärännönjoki

**Tärännönjoki** (meänkielellä **Täränönväylä**, ,  ) on 52 kilometriä pitkä bifurkaatiojoki Ruotsin Pajalan kunnassa. Se johtaa noin puolet Tornionjoen yläjuoksun vedestä Junosuvannosta Kalixjokeen Tärännössä.

## Bifurkaatio
Junosuvannossa haarautuu Tornionjoesta kaksi jokea, josta Tornionjoki jatkaa kaakkoon ja Tärännönjoki etelään. Yläjuoksulla on Tornionjoen keskivirtaama (MQ) 148 m³/s, mutta alajuoksulla on keskivirtaama Tornionjoella 66 m³/s ja Tärännönjoella 82 m³/s. Tärännönjoki lisää Kalixjoen virtaamaa melkoisesti (56–57&nbsp;%), sillä siellä sen keskivirtaama ennen yhtymäkohtaa on 100 m³/s ja sen jälkeen 182 m³/s. Tätä ilmiötä kutsutaan bifurkaatioksi.

Tärännönjoen ”veden varastaminen” riippuu Tornionjoen vesitilanteesta. Matalan veden aikana, jollainen vallitsee esimerkiksi kevättalvella, Tärännönjokeen joutuu 82&nbsp;% vedestä, kun taas korkeanveden aikana, eli esimerkiksi kevättulvan aikana, siihen joutuu vain 48&nbsp;%. Tornionjoessa on toinenkin bifurkaatiojoki, nimittäin Piipiönjoki, joka on 3 kilometriä pitkä. Sen kautta virtaa 14&nbsp;% Tornionjoen vedestä Lainiojokeen, joka on sen sivujoki.

## Historiaa ja nimen etymologia
Noin 9&nbsp;000 vuotta sitten oli Itämeren vedenpinta huomattavasti korkeammalla kuin nykyään. Sillion sen vedenpinta ulottui Täräntöön, joka sijaitsee 167 metriä nykyisen merenpinnan yläpuolella. Tärännönjoki laski silloin mereen, mutta maankohoamisen nopeus siirsi rantaa pian kauemmaksi. Viereen laskenut Kalixjoki alkoi silloin virrata samaan maaston kohtaan ja joet yhtyivät silloin.

Joen pohjoissaamelainen nimitys on *Dearggeteatnu* ja se on yhdyssana. Nimen loppuosa -”eatnu” tarkoittaa suurta jokea ja alkuosa viittaa ”ahtaaseen läpikulkujokeen”. Etuosan muoto olisi ollut aikaisemmin erilainen, josta meänkieliset olisivat ottaneet sille sovinnaisnimeksi ”Täräntö”. Nimi esiintyi erässä vuoden 1621 ruotsinkielessä tekstissä muodossa ”Tärändä”, mutta nimen nykyasu tulee sovinnaismuotona meänkielestä. Ruotsalainen pitäjännimi otettiin kylän nimestä, joka vuorostaan sai nimensä joesta.

## Huomioita

## Lähteet
* Wahlberg, Mats: Svenskt ortnamnslexicon  (PDF-linkki), Språk- och folkminnesinstitutet, Uppsala, , 2003 
### Viitteet
Sigrid Juséliuksen säätiö

**Sigrid Juséliuksen säätiö sr** () on Suomen suurin lääketieteellisiin tutkimuksiin tukirahoja myöntävä yksityinen säätiö. Sen perusti vuorineuvos Fritz Arthur Jusélius testamentillaan 3. toukokuuta 1927, jolla halusi kunnioittaa tyttärensä, ennenaikaisesti kuolleen Sigrid Juséliuksen, muistoa. 

Säätiön omaisuus on noin 700 miljoonaa euroa. Tästä osakkeita on puoli miljardia euroa. Loput 15&nbsp;% on kiinteistöjä ja 10&nbsp;% obligaatioita. Helsingissä sijaitsevien talojen arvo on runsaat 100 miljoonaa euroa.

Säätiö jakaa rahaa vain lääketieteelliseen tutkimukseen. Vuonna 2020 säätiö rahoitti lääketieteellistä tutkimusta enemmän kuin koskaan yhteensä 19,75 miljoonalla eurolla, joista 500&nbsp;000 euroa lahjoitettiin sairaaloille 20 hengityskoneen hankitaan koronaviruksen takia.

## Lähteet

## Aiheesta muualla
* Sigrid Juséliuksen säätiön viralliset sivut
Montrealin kaupungintalo

**Montrealin kaupungintalo** (, ) on Kanadassa Quebecin provinssissa sijaitsevan Montrealin kaupungintalo. Se sijaitsee Montrealin keskustassa, Place Jacques-Cartier’n reunustalla.

Alkujaan nelikerroksisen rakennuksen ovat suunnitelleet arkkitehdit Henri-Maurice Perrault ja Alexander Cowper Hutchison, ja se rakennettiin vuosina 1872–1878. Kaupungintalon arkkitehtuuri edustaa uusrenessanssityyliä.

Vuonna 1922 rakennuksessa riehui tulipalo, joka tuhosi sisustuksen suurelta osin. Rakennusta kunnostettaessa siihen lisättiin 5. kerros ja sitä restauroitiin Ranskassa sijaitsevan Toursin kaupungintaloa mukaillen. Vuonna 1967 Ranskan presidentti Charles de Gaulle julisti sen parvekkeelta kuuluisan ”Vapaa Quebec” -puheensa.

## Kuvia

Hôtel de ville (Montréal).jpg|Piirros rakennuksesta ennen suurpaloa (julkaistu 7.5.1874).
Incendie Hotel de Ville Montreal 3 mars 1922.jpg|Rakennus suurpalon jäljiltä 3.3.1922.
VM94-Z98-1.tif|Suurpalon (1922) jälkien siivoamista.
Montreal_City_Hall_Jan_2006.jpg|Montrealin kaupungintalo tammikuussa 2006.
Hotel de ville de Montreal 04.jpg|Rakennus heinäkuussa 2011.
375th Anniversary Of Montreal 09.jpg|Kaupungin 375-vuotisvuonna (17.5.2017).


## Lähteet
Ronald Pognon

**Ronald Pognon** (s. 16. marraskuuta 1982 Le Lamentin, Martinique) on ranskalainen pikajuoksija. Helmikuussa 2005 hän juoksi 60 metrin juoksun sisäratojen Euroopan ennätyksen 6,45. Dwain Chambers alitti ennätyksen maaliskuussa 2009 juoksemalla 6,42. Pognon on myös ensimmäinen ranskalainen, joka on juossut 100 metriä alle kymmenen sekunnin (9,99).

## Saavutukset
:Lähde: Tilastopaja
* MM-kultaa 4 × 100 metrin viestijuoksusta Helsingin MM-kisoissa 2005 (muut joukkueen jäsenet Ladji Doucouré, Eddy De Lépine ja Lueyi Dovy)
* Olympiapronssia 4 × 100 metrin viestistä Lontoossa 2012
* EM-pronssia 2006 4&nbsp;×&nbsp;100 m viestistä (samoissa kisoissa neljäs 100 metrillä)
* EM-pronssia 2012 4&nbsp;×&nbsp;100 m viestistä
* Sisäratojen EM-hopeaa 2005 60 metrillä 
* Sisäratojen EM-pronssia 2007 60 metrillä
* Sisäratojen MM-kisojen kuudes 2006 ja 2010 60 metrillä
* Alle 20-vuotiaiden EM-kulta 200 metrillä ja hopeaa 4 × 100 metrillä 2001
* Alle 23-vuotiaiden EM-kulta 100 metrillä 2003

## Lähteet
*

### Viitteet
Menton

**Menton** () on kaupunki Ranskan Rivieralla eli Côte d’Azurilla, lähellä Italian rajaa. Sen asukasluku on 27&nbsp;655 (vuonna 2006), ja pinta-ala 14,05 neliökilometriä. Kaupunkia on usein luonnehdittu Ranskan Rivieran kauneimmaksi kaupungiksi, mistä juontuu sen lempinimi ”La perle de la France” (). Sen lisäksi kaupunkia kutsutaan myös Ranskan italialaisimmaksi kaupungiksi, mikä johtuu aivan vieressä sijaitsevan Italian kulttuurin vaikutuksesta siihen.

## Historia
Mentonin nykyinen nimi viittaa sanoihin *Mont d’Othon* ’Othonin vuori’. Nimi mainitaan ensimmäistä kertaa historiallisissa lähteissä vuonna 1261. Asutus oli kuitenkin kehittynyt paikalle jo 1100-luvulla. Vuonna 1157 paikan siihen asti omistanut Ventimiglian herttua Guido Guerra lahjoitti alueen genovalaiselle Gugliemo Ventolle. 1200-luvulla alue päätyi puolestaan Kaarle Anjoulaiselle ja vuonna 1346 guelfien ja ghibelliinien kiistojen seurauksena se palautui hetkeksi Venton suvulle. Tämän jälkeen se päätyi Monacon ruhtinaalle Charles Grimaldille. Vuonna 1524 Menton joutui Andrea Dorian joukkojen pommittamaksi. Sen jälkeen kaupunki päätyi Monacon ohella Kaarle V:n haltuun. 

Vuonna 1641 Menton päätyi Ranskan suojelukseen Péronnen sopimuksen mukaisesti. Vuonna 1792 siitä tuli osa Alpes-Maritimesin departementtia. Kaupunki kuitenkin erotettiin Ranskasta Pariisin sopimuksella 1814 ja se päätyi jälleen Monacon Grimaldeille. Menton irtautui Monacosta Charles Trencanin aloitteella 1848 ja siitä tuli vapaakaupunki Sardinian suojeluksessa. Vuonna 1860 Mentonissa järjestettiin kansanäänestys Ranskaan liittymisestä, ja suurin osa äänestäneistä kannatti liitosta. Seuraavana vuonna Monacon ruhtinas Kaarle III myi oikeutensa Mentoniin ja Roquebruneen Ranskan hallitsijalle Napoleon III:lle neljän miljoonan kultafrangin hintaan. Toisen maailmansodan aikana Mentonin miehitti ensin Italia ja sitten Natsi-Saksa. Kaupunki vapautettiin vuonna 1944.

## Ystävyyskaupungit
* Baden-Baden
* Montreux
* Namur
* Noordwijk
* Sotši

## Lähteet
*

### Viitteet

## Aiheesta muualla

* Ville de Menton
Taotao, pieni pandakarhu

**Taotao, pieni pandakarhu** (piirrossarjan nimi Suomen televisioesityksessä, alkuperäiseltä nimeltään *Tao Tao Ehonkan-Sekai Dōbutsu-Banashi*) on vuosina 1983–1985 valmistunut kiinalais-saksalais-japanilainen animepiirrossarja. Tuotannollisesti piirrossarja koostuu kokonaisuudessaan kahdesta 26-osaisesta sarjasta, joka käsittää yhteensä 52 jaksoa. Sarjan ohjasivat Shuichi Nakahara ja Tatsuo Shimamura. Sarjaa edelsi vuonna 1981 valmistunut piirroselokuva *Taotao, pieni pandakarhu*. 

Sarjan eurooppalaisen version tunnusmusiikin on säveltänyt tšekkiläinen Karel Svoboda.

## Juoni
Sarjan päähenkilö on Tao Tao-niminen isopanda, joka asustaa äitinsä Pandamuorin, ja eläinystävien kanssa Kiinassa Waizan-nimisessä laaksossa. Pandamuori kertoo Tao Taolle ja eläinystävilleensä jokaisessa jaksossa opettavaisen tarinan, jotka liittyvät asioihin tai ongelmiin, joita Tao Tao ystävineen ovat kohdanneet. 

## Sarja Suomessa
Suomenkielisenä kertojana toimi Inkeri Wallenius, joka puhui itävaltalaisen ORF-kanavan saksankielisen ääniraidan päälle. Sarjan ja sen tunnusmusiikin käänsi suomeksi Yleisradion kääntäjä Maija-Liisa Vuorjoki. Sarjan suomenkielisen tunnuskappaleen esittäjänä toimi hänen tyttärensä Satu Vuorjoki. Suomenkielistä tunnuskappaletta ruvettiin käyttämään Yleisradion jälkiäänittämässä sarjassa jaksosta 27 eteenpäin, kun jaksoissa 1–26 tunnuskappale oli sarjan saksankielisestä versiosta. Satu Vuorjoen esittämästä kappaleesta on tehty myös levytetty versio. Maija-Liisa Vuorjoen tekemällä käännöksellä tunnuskappaleen on myös levyttänyt muun muassa Liisa Hyttinen. Heidi Korpinen levytti kappaleen säveltäjä Matti Kontion tekemällä käännöksellä vuonna 1986 kokoelma-albumille *[[Lasten TV-suosikit]]*.

Sarjan 26 ensimmäistä osaa ensiesitettiin Suomen televisiossa vuosina 1984–1985. Ensimmäinen jakso ensiesitettiin TV1-kanavalla 19. elokuuta 1984. Sarjaa esitettiin sunnuntai-illan ohjelmistossa. 26. jakson jälkeen sarja jäi esitystauolle, ja ohjelmapaikalle tuli piirrossarja *[[Liisan seikkailut ihmemaassa (piirrossarja)|Liisan seikkailut ihmemaassa]]*. Sarjan esittäminen jatkui 5. tammikuuta 1986 TV1:llä, josta lähtien ensiesitettiin sarjan 26 seuraavaa osaa eli jaksot 27–52. 

Sarja esitettin kokonaisuudessaan ensimmäisen kerran uusintana vuosina 1990–1992 TV1:llä. Seuraavat uusinnat sarjasta on esitetty ainakin vuosina 1997 –1998 (TV1), 2004(TV2, tällä uusintakierroksella sarjan kaikkia jaksoja ei esitetty), 2009–2010 (YLE TV2). ja 2014 (Nelonen Nappula).

Sarja on julkaistu kokonaisuudessaan erillisinä DVD-levyinä ja DVD-kokoelmana. Sarjan jaksoja julkaistiin 1990-luvulla myös kotitalouksiin myytyinä VHS-kasetteina. 

Kustannusyhtiö Lehtimiehet julkaisi vuosina 1984–1986 *Taotao*-nimistä sarjakuvalehteä. Lisäksi sama yhtiö julkaisi samannimisiä sarjakuva-albumeja ja -pokkareita.

## Lähteet
Heikki Jääskeläinen

**Heikki Elia Jääskeläinen** (s. 10. marraskuuta 1979 Tampere) on suomalainen laulaja. Hän tuli tunnetuksi osallistuessaan *[[Idols]]*-kilpailuun, jonka hänen kaksoisveljensä Ilkka Jääskeläinen voitti. Heikki Jääskeläinen putosi kisasta juuri ennen semifinaaleja, kun tuomaristo sai vielä pudottaa viisi kilpailijaa ennen kuin oli yleisön vuoro äänestää seitsemän finalistia.

SonyBMG-levy-yhtiön ehdotuksesta Heikki ja Ilkka Jääskeläinen alkoivat esiintyä duona tammikuussa 2006. Ilkan albumi *[[Vuosisadan rakkaustarina (Ilkka Jääskeläisen albumi)|Vuosisadan rakkaustarina]]* ilmestyi keväällä 2006. Heikki laulaa albumin yhdeksällä raidalla, joista "Jotain parempaa" on hänen itse sanoittamansa ja "Tää enemmän on" on veljesten yhdessä sanoittama. Helmikuussa 2006 he kiersivät Suomea muiden *Idols*-finalistien kanssa. Huhtikuussa 2006 veljekset aloittivat säännöllisen keikkailun ohjelmatoimisto ExtraViihteen riveissä. Levy-yhtiön ja duon erimielisyyksien vuoksi levytyssopimus kuitenkin purettiin vuoden 2007 alussa.

Nykyään Jääskeläinen työskentelee äidinkielen ja kirjallisuuden opettajana Nokialla, Nokianvirran koulussa.

## Lähteet
Isoholmi

**Isoholmi** on Raahen kaupungin pohjoisosassa sijaitseva kaupunginosa. Isoholmin naapurikaupunginosia ovat Holminlaakso, Antinkangas, Vilppu, Lehmiranta ja Pikkuholmi. Isoholmi on lähes täysin omakotitaloaluetta, joka on rakennettu 1970-luvun alussa. Isoholmintie  alkaa vanhasta Ouluntiestä, josta se kulkee läpi Antinkankaan ja päättyy Isoholmin mäelle, tehden 90 asteen kulman, josta tien nimi vaihtuu Kivitieksi.
Varhainen metallikausi

**Varhainen metallikausi** oli kausi, jolloin metalliesineiden valmistaminen tai ainakin käyttö jo tunnettiin, mutta myös kivi oli yhä merkittävä työkalujen raaka-aine. Suomessa varhaismetallikausi tarkoittaa pronssikautta ja rautakauden alkua noin vuosina 1500 eaa. – 200 jaa. Varhaisella metallikaudella Suomen asutus oli jakautunut rannikon ja sisämaan kulttuureihin. Varhaismetallikauden näkyvimpiä muinaisjäännöksiä ovat suuret kiviröykkiöhaudat, joita on varsinkin silloisen rannikon läheisyydessä. Ruotsin alueen vaikutus oli voimakas rannikkoseuduilla, kun taas sisämaankulttuurin yhteydet ulottuivat myös Itä-Venäjän suuntaan.  

## Varhaismetallikauden jako

*Pronssikausi 1500–500 eaa.
*Esiroomalainen rautakausi 500 eaa. – 0 jaa.
*Vanhempi roomalainen rautakausi 0–200 jaa.

## Katso myös

*Kivikausi 
*Kuparikausi
*Pronssikausi
*Rautakausi
Karel Svoboda

**Karel Svoboda** (14. heinäkuuta 1938 Plzeň – 28. tammikuuta 2007 Jevany) oli tšekkiläinen säveltäjä, joka sävelsi 1970-luvulla musiikin moniin lasten piirrettyihin televisio-ohjelmiin. 

Svoboda opiskeli aluksi lääketiedettä, mutta lopetti kolmen vuoden jälkeen. Vuonna 1969 hän sävelsi kappaleen ”Lady Carneval” tšekkoslovakialaiselle pop-laulajalle Karel Gottille, josta tuli erittäin suosittu. Kaikkiaan Svoboda sävelsi Gottille noin 80 laulua. Hän työskenteli 30 vuoden ajan saksalaiselle ZDF-televisiokanavalle ja sävelsi tunnusmusiikkia lukuisiin ohjelmiin. Tunnettuja Svobodan sävellyksiä ovat muiden muassa *[[Maija Mehiläinen (piirrossarja)|Maija Mehiläinen]]*, *[[Taotao, pieni pandakarhu|Taotao]]*, *[[Pinokkio (vuoden 1976 piirrossarja)|Pinokkio]]* ja *[[Peukaloisen retket]]* -sarjojen tunnussävelmät. Svoboda on säveltänyt myös musiikit neljään musikaaliin: *Noc na Karlstejne*, *Dracula* (1995), *Monte Cristo* (2000) ja *Golem* (2006, ensi-ilta syyskuussa 2008).

Svoboda löydettiin tammikuussa 2007 luoteihin kuolleena huvilansa puutarhasta Jevanyssä. Kuolema tulkittiin itsemurhaksi. Häneltä jäi vaimo ja pieni poika.

## Aiheesta muualla
* Virallinen sivu 
*
Iajuddin Ahmed

**Iajuddin Ahmed** (bengaliksi: ইয়াজুদ্দিন আহমেদ) (1. helmikuuta 1931 Bikrampur, Brittiläinen Intia – 10. joulukuuta 2012 Bangkok, Thaimaa) oli bangladeshilainen poliitikko, joka toimi maan presidenttinä 2002–2009.

Ahmed opiskeli Dhakan yliopistossa, suoritti tohtorin tutkinnon Wisconsinin yliopistosta ja palasi sen jälkeen Dhakan yliopistoon maaperägeologian apulaisprofessoriksi. Myöhemmin hän nousi saman laitoksen professoriksi. Hän saavutti laitoksen puheenjohtajan sekä biologisen tiedekunnan dekaanin paikan. Ahmed työskenteli myös Cornellin yliopistossa vierailevana professorina vuonna 1984. Ahmedilla ja hänen vaimollaan tohtori Anwara Begumilla oli kolme lasta.

Ahmed oli virkamieshallituksen neuvonantaja vuonna 1991. Hän toimi myös Yleisten laitosten komission puheenjohtajana 1991–1993. Hänet valittiin presidentiksi puolueettomana ehdokkaana, jonka kaikki suurimmat puolueet pystyivät hyväksymään. Pääministeri Khaleda Zian kauden päättyessä hänelle ei saatu sovittua seuraajaa, ja presidentti Iajuddin Ahmed otti viran hoitaakseen lokakuusta 2006 tammikuuhun 2007 asti. Hän ei pystynyt järjestämään uusia vaaleja maan levottomuuksien vuoksi, ja julisti Bangladeshin hätätilaan. Pääministeriksi hän nimitti 12. tammikuuta 2007 Fakhruddin Ahmedin.

Ahmedille tehtiin sydämen ohitusleikkaus toukokuussa 2006. Viimeisinä vuosinaan hän kärsi sydän- ja munuaisongelmista. Ahmed joutui uuteen sydänleikkaukseen marraskuussa 2011, minkä jälkeen hänen tilansa heikkeni munuaisvaivojen takia nopeasti. Hän kuoli bangkokilaisessa sairaalassa joulukuussa 2012.

## Lähteet
Jorma Räty

**Jorma Tapio Räty** (15. lokakuuta 1946 Helsinki – 29. syyskuuta 2007) oli suomalainen painonnostaja ja kehonrakentaja, joka aloitti kehonrakennuksen jo 1960-luvulla.

Räty aloitti urheilu-uransa painonnostajana. Hän nosti 75 kg:n sarjassa punnerruksessa 120 kg, mutta kun punnerrus pudotettiin painonnostosta pois, Räty siirtyi voimanostoon. Voimanostossa hän voitti vuonna 1971 82,5 kg:n sarjassa SM-kultaa ja vuotta myöhemmin SM-pronssia. Hänen ennätyksensä on 90 kg:n sarjassa penkkipunnerruksessa 180 kg, jalkakyykyssä 252,5 kg ja maastanostossa 260 kg. Loukkaantumiset pakottivat kuitenkin Rädyn lopettamaan voimanoston ja keskittymään kehonrakennukseen, jossa hän oli kilpaillut jo aiemminkin.

Rädyn ensimmäinen menestys kehonrakennuksessa oli 1967 Pohjoismaiden mestaruus. SM-kisoissa hän voitti seitsemän mestaruutta 1974–1980 ja vielä kolme PM-kultaa vuosina 1977–1979. EM-hopeaa hän voitti vuonna 1977 ja lopulta kruunasi amatööriuransa vuonna 1980 Manilassa voittamalla maailmanmestaruuden alle 80 kg:n luokassa. Hän on ainoa pohjoismaalainen, joka tämän tittelin on voittanut. Räty aloitti mestaruutensa jälkeen ammattilaisuran, joka päättyi jo 1982 hauislihaksen katkeamiseen. Ammattilaisuran paras saavutus oli 1981 Mr. Olympia -kilpailun 17. sija.

Jorma Räty menehtyi 29. syyskuuta 2007 äkillisen sairauskohtauksen jälkitilaan.

## Lähteet
* *Kilpakenttien sankarit 2*, Tammi 1993, s. 104–105
* http://mr-universe-1980.blogspot.fi/
Ligue 1 -kausi 2004–2005

**[[Ligue 1]] -kausi 2004–2005** päättyi Olympique Lyonnais'n neljänsiin perättäisiin mestaruusjuhliin. Sarja oli poikkeuksellisen tasainen, sillä esimerkiksi neljännen sijan (Rennes, 55 pistettä) ja 19. sijan (Bastia, 41 pistettä) ero oli vain 14 pistettä.

## Lopputulokset

## Jaetut europaikat
* Kaksi parasta joukkuetta, eli Lyon ja Lille pääsevät suoraan tulevan kauden Mestarien liigan lohkovaiheeseen. Kolmanneksi sijoittunut Monaco karsii paikastaan Mestarien liigan kolmannella karsintakierroksella.
* Neljänneksi sijoittunut Rennes osallistuu tulevan kauden UEFA Cupiin. Lisäksi Coupe de Francen voittanut Auxerre ja Coupe de la Liguen voittanut Strasbourg pääsevät UEFA Cupiin.
* Sijoille 5–7 sijoittuneet Marseille, Saint-Étienne ja Lens saavat oikeuden osallistua Intertoto Cupiin.

## Putoajat ja nousijat
* Sarjan kolme viimeistä joukkuetta, Caen, Bastia ja Istres putoavat Ligue 2:een.
* Tilalle nousevat Ligue 2:sta AS Nancy-Lorraine, Le Mans UC sekä ESTAC Troyes.

## Maalipörssin parhaat

## Aiheesta muualla
* RSSSF:n tilastot
Kasperi Salo

**Kasperi Salo** (s. 3. lokakuuta 1979 Kerava) on suomalainen sulkapalloilija. Parhaimmillaan Salo on sijoittunut maailmanlistan sijalle 17.

Salo pelasi sulkapalloa vuoden 2004 kesäolympialaisissa miesten kaksinpelissä häviten ensimmäisellä kierroksella. Suomen Sulkapalloliitto valitsi Salon vuoden 2004 pelaajaksi.

Salo valittiin Suomen Sulkapalloliiton olympiavalmentajaksi vuosiksi 2010–2012. Vuonna 2010 Sulkapalloliitto valitsi hänet vuoden valmentajaksi.

## Lähteet
Keski-Siperian ylänkö

**Keski-Siperian ylänkö** () on laaja ylänköalue Keski- ja Itä-Siperiassa Aasian pohjoisosassa Jenisei- ja Lenajokien välissä. Se sijaitsee Venäjän federaatioon kuuluvien Sahan tasavallan, Irkutskin alueen sekä Krasnojarskin aluepiirin ja sen Evenkian ja Taimyrin piirien alueilla. Keski-Siperian ylängön pinta-ala on noin 3,5 miljoonaa km². Ylängön keskikorkeus on 500–700 metriä merenpinnan yläpuolella ja korkein kohta on Kamenvuori (1 701 m), joka kuuluu alueen luoteisosassa olevaan Putoranan laakion vuorialueeseen. 

Keski-Siperian ylängön länsipuolella on laaja Länsi-Siperian alanko. Etelässä Jenisein sivujoen Angaran laakso erottaa Keski-Siperian ylängön Sajanvuorista ja Lenajoen laakso Baikalvuoristosta. Lisäksi idässä Lenajoen allas erottaa sen Verhojanskvuoristosta. 

Keski-Siperian ylängöllä vallitsee ankara mannerilmasto lyhyine ja lämpimine kesineen sekä pitkine ja kylmine talvineen. Alue kuuluu pääasiassa pohjoiseen havumetsävyöhykkeeseen. Keski-Siperian ylängöltä saa alkunsa useita jokia. Näistä suurimmat ovat Jenisein sivujoet Ala-Tunguska ja Kivinen-Tunguska, Lenan sivujoki Viljui sekä suoraan Jäämereen laskevat Hatanga ja Olenjok. 

Ylänkö on hyvin harvaan asuttua aluetta. Kasvillisuus on taigametsää, joka pohjoisessa vaihettuu tundraksi, jossa maa on ikiroudassa. Alue on luonnonvaroiltaan rikas, sieltä saadaan muun muassa kivihiiltä, rautaa, kultaa, timantteja ja öljyä.

## Aiheesta muualla
*Среднесибирское плоскогорье  Большая советская энциклопедия
Pyheensillan ryhmä

**Pyheensillan ryhmä** oli myöhäisellä kivikaudella Lounais-Suomessa ollut kulttuuri, jossa säilyi etelässä tapahtuneen vasarakirveskulttuurin nuorakeramiikasta huolimatta alkuperäiskansan kampakeraaminen tyyli. Kulttuurin nimitys tulee Mynämäen Pyheensillan asuinpaikasta.

Ryhmällä oli myös Ahvenanmaan kuoppakeramiikan mukaisia ja nuorakeraamisia astioita. Tälle kulttuurille olivat ominaisia liuskeesta tehdyt pitkät ja solakat nuolenkärjet.

Pyheensillan ryhmän yleisin esiintymisalue oli Lounais-Suomessa ja lisäksi ryhmää esiintyi pieninä yksittäisinä esiintyminä Keski-Pohjanmaalle ja Kainuuseen saakka.

## Lähteet
Marko Kolsi

**Marko Tuomas Kolsi** (s. 20. tammikuuta 1985 Vantaa) on entinen suomalainen jalkapalloilija. Hän oli pelipaikaltaan keskikenttäpelaaja, mutta kykeni pelaamaan myös keskuspuolustajana ja laidalla. Kolsi toimii nykyisin toimitusjohtajana IF Gnistanissa.

Kolsi on Vantaan Jalkapalloseuran ja Finnairin Palloilijoiden kasvatti. Suomessa hän on pelannut FC Jokereissa ja lainalla Forssan Jalkapalloklubissa. Jokereissa Kolsille kertyi yhteensä 16 Veikkausliiga-ottelua. Kausina 2004–2007 Kolsi pelasi Alankomaissa Willem II:n, TOP Ossin sekä FC Eindhovenin riveissä. Kesällä 2007 Kolsi allekirjoitti sopimuksen Sloveniaan NK Mariboriin. Lisäksi hän on pelannut Sloveniassa NK Rudar Velenjen ja NK Šmartnon riveissä. Tammikuussa 2012 Kolsi palasi Hollantiin Willem II:n reservijoukkueen riveihin. Hän palasi takaisin Sloveniaan NK Celjen riveihin kesällä 2012. Kolsi debytoi Celjen paidassa Eurooppa-liigan ensimmäisellä karsintakierroksella FC Dacia Chișinăuta vastaan.

## Lähteet
Inkeri Wallenius

**Inkeri Wallenius** (o.s. **Vauhkonen**, s. 8. heinäkuuta 1947 Helsinki) on suomalainen näyttelijä, joka on tunnettu erityisesti ääninäyttelijänä ja äänikirjojen lukijana. Wallenius esiintyi 1970-luvun draamasarjassa *[[Rintamäkeläiset]]*.

Hän on esiintynyt kertojana ja näyttelijänä lasten piirrosohjelmissa, kuten *[[Vili Vilperi (piirrossarja)|Vili Vilperi]]*, *[[Miki (animaatiosarja)|Miki]]*, *[[Taotao, pieni pandakarhu|Taotao]]*, *[[Pörri Orava|Oravan seikkailut]]* ja *[[Peukaloisen retket]], [[Kikattava Kakkiainen]]* sekä kolmessa *Petteri Kaniini ja hänen ystävänsä* -ohjelman jaksossa. Hän on myös dubannut elokuvia, kuten *[[Ihmeperhe]]*, *[[Ihmeperhe 2]]*, *[[Barbie]] Mermaidia*, *[[Atlantis – Kadonnut kaupunki]]*, *[[Herkules (elokuva)|Herkules]]*, *[[Hiidenpata (elokuva)|Hiidenpata]]*, *[[Maija Poppanen (elokuva)|Maija Poppanen]]* ja *[[Jali ja suklaatehdas]]*. Äänikirjoja hän on lukenut suomeksi muun muassa monia Peppi Pitkätossun, Viirun ja Pesosen ja Vaahteramäen Eemelin seikkailuja. Wallenius on lukenut myös aikuisten äänikirjoja.

Piirrosohjelmien lisäksi hänet on nähty näyttelijänä draamasarjoissa *[[Kovaa maata]]* (1994) ja *[[Kotikatu]]* (1996).

### Dubbaukset

## Aiheesta muualla
*
Zeev Suraski

**Zeev Suraski** on israelilainen ohjelmoija ja yksi PHP:n kehittäjistä. Vuonna 1997 Suraski kehitti yhdessä opiskelijatoverinsa Andi Gutmansin kanssa PHP3:n, ja vuonna 1999 Zend Enginen, PHP4:n ytimen. Samana vuonna Suraski perusti yhdessä Gutmansin kanssa Zend Technologiesin.

Zeev Suraski kuuluu myös Apache Software Foundationin jäseniin, ja vuonna 1999 hänet nimettiin ehdokkaaksi FSF Award for the Advancement of Free Software -palkinnon saajaksi. Tällä hetkellä Suraski toimii Zend Technologiesin toimitusjohtajana.

## Aiheesta muualla

* Zeev Suraskin blogi
Lääketieteellinen diagnoosi

**Lääketieteellinen diagnoosi** on lääketieteelliseen tietoon perustuva käsitys terveysongelman, sairauden tai tautitilan syistä ja pohjana lääketieteeseen pohjaavalle hoidolle. Sana diagnoosi tulee kreikan kielestä sanoista "*dia*" *läpi*, (γνώσις) "*gnosis*" *tieto*, ja tarkoittaa sananmukaisesti "*seulomista tiedon läpi*". **Diagnoosi** tarkoittaa oireiden perusteella tehtyä päätelmää niitä aiheuttavasta sairaudesta. Diagnoosien tekoon on kehitelty 1990-luvulta lähtien tietokoneohjelmia, sillä diagnosointi on osittain myös loogista päättelyä. Tällainen diagnostiikkakäytäntö ei ollut kuitenkaan Suomessa juurikaan aiemmin käytössä, nykyään se tosin lienee huomattavasti lisääntynyt. Diagnoosin perusteella lääkäri määrää tarvittavat mahdolliset hoitotoimenpiteet.

Diagnooseja tehdään lääkärin vastaanotolla terveyskeskuksissa ja sairaaloissa. Lääkäri voi antaa ohjeita myös puhelimitse oireiden hoitoon ilman lääkkeitä. Diagnoosi merkitään potilasta koskeviin asiakirjoihin WHO:n ICD-10-tautiluokituksen mukaan, josta Stakes on laatinut suomalaisen version.

Diagnoosi voi olla väärä. Silloin sitä varten annetut hoitotoimenpiteet ja lääkkeet eivät välttämättä poista oireiden aiheuttajaa, ja vakavampia mahdollisesti hengenvaarallisiakin seurauksia voi tulla. 

**Erotusdiagnoosi** on käsite, jota käytetään tiettyä tautia haettaessa sisältäen ne vaihtoehdot, jotka voisivat myös samantapaisella oireistolla tulla kyseeseen. Esimerkkinä eräitä nivelreuman erotusdiagnooseja ovat nivelrikko ja reaktiivinen niveltulehdus.
 
## Diagnostiikkoja
*Geeni- eli DNA-diagnostiikka
*Alkiodiagnostiikka
*Molekyylidiagnostiikka
*In vitro -diagnostiikka

## Katso myös
*Kliininen päätöksenteon tukijärjestelmä
*Lääketieteellinen testi

## Lähteet
*Stakes – Tautiluokitus ICD-1999 OID=1.2.246.537.6.1
Lisa Hanna

**Lisa Hanna** (s. 1975) on jamaikalainen, joka voitti Miss World -kilpailun Sun Cityssä, Etelä-Afrikassa vuonna 1993. Hänestä tuli historian kolmas jamaikalainen, joka oli selvinnyt kilpailun voittajaksi. Hanna oli aiemmin naimisissa David Pantonin kanssa. Parilla on yksi poika. 

Hanna opiskeli Länsi-Intian yliopistossa. Hänellä oli vuonna 1998 pieni rooli elokuvassa ''How Stella Got Her Groove Back''. Lisäksi hän on juontanut jamaikalaista ''Our Voices'' -show'ta. Hän toimii nykyään viestintäkonsulttina.
Street dance

**Streetdance **eli *katutanssi*** **on suhteellisen uusi tanssilaji, joka sekoittaa eri tyylejä mm. hiphoppia, housea, lockingia, breakdancea, old schoolia ja new styleä. Katutanssi toimii myös yläkäsitteenä kaikille eri tyyleille, jotka ovat lähtöisin "kadulta". Suomeen katutanssilajit ovat tulleet 90-luvulla, mutta suuren suosion ne ovat vasta keränneet 2000-luvun alussa. Suomessa tarjotaan katutanssilajeja monipuolisesti monissa tanssikouluissa. Kilpailuja järjestetään varsinkin pääkaupunkiseudulla, mutta suomenmestaruuskilpailut järjestetään vuosittain eri kaupungeissa.

Kansainvälisesti menestyneitä katutanssijoita löytyy myös Suomesta. Anniina "AT" Tikka on voittanut suomenmestaruuden useamman kerran ja saanut monia palkintoja ympäri maailmaa. Flow Mo -tanssiryhmä, johon Tikkakin kuuluu, on Suomen menestynein katutanssiryhmä, joka on niittänyt mainetta myös Suomen ulkopuolellakin. Lockingia tanssiva ryhmä Will Funk For Food on menestynyt myös niin Suomessa kuin ulkomaillakin.

## Lajit
* Voguing
* House
* Locking
* Popping
* Hip hop
* Waacking
* Breakdance
* Krumping
* Sieva
* Dancehall
* Steppi

## Lähteet

## Aiheesta muualla

*Street Dance-videoita
Andrea Bocelli

**Andrea Bocelli** (s. 22. syyskuuta 1958 Lajatico, Toscana, Italia) on italialainen oopperatenori. Hänen ohjelmistoonsa kuuluu oopperamusiikin lisäksi paljon kevyempää musiikkia (crossover). Glaukoomaa syntymästään asti sairastanut Bocelli sokeutui 12-vuotiaana jalkapallon iskeydyttyä hänen päähänsä.

## Ura
Bocelli on yksi menestyneimmistä, myydyimmistä ja pidetyimmistä tenoreista kautta aikojen. Hänen uransa sai alkunsa vuonna 1992 italialaisen rocktähden Zuccheron kanssa lauletusta duetosta ”Miserere”, jonka myötä Bocelli nousi hetkessä koko maailman tietoisuuteen.

Vuonna 1994 Andrea Bocelli voitti San Remon musiikkifestivaalien laulukilpailun uusien esiintyjien sarjan kappaleella ”Il Mare Calmo Della Sera”. Samana vuonna julkaistiin hänen ensilevynsä, jota myytiin Italiassa platinalevyyn oikeuttava määrä. Samana vuonna hän myös debytoi Macduffin roolissa Giuseppe Verdin oopperassa Macbeth.

Vuonna 1996 Bocelli teki varsinaisen läpimurtonsa duetolla ”Con te partirò” (”Time to say goodbye”) englantilaissopraano Sarah Brightmanin kanssa. Tämä yksi maailman tunnetuimmista rakkauslauluista nosti Bocellin lopullisesti huipulle. Kyseisellä kappaleella Bocelli pysyi Saksan Top Ten -listalla miltei kuusi kuukautta.

Bocelli on levyttänyt duettoja myös Celine Dionin ja Eros Ramazzottin kanssa.

## Yksityiselämä
Ennen laulu-uransa alkamista Bocelli ehti opiskella lakitieteiden tohtoriksi Pisan yliopistossa, mutta laulaminen sai koko ajan suuremman osan hänen elämästään.  Kustantaakseen lauluopintonsa sokea Bocelli toimi baari- ja ravintolapianistina ja tapasi soittokeikalla vuonna 1987 tulevan vaimonsa Enrica Cenzattin. He avioituivat vuonna 1992 ja saivat kaksi poikaa, Amosin ja Matteon. Pari muutti erilleen maaliskuussa 2002, mutta koska Bocelli on katolinen, he eivät hakeneet avioeroa. Samana vuonna Bocelli tapasi itseään 24 vuotta nuoremman Veronican ja muutti yhteen tämän kanssa, ja vuonna 2012 heille syntyi tyttövauva.

## Levytykset
* Romanza (1996)
* Aria - The Opera Album (1997)
* Hymn for the World (1997)
* Il Mare Calmo Della Sera (1998)
* Viaggio Italiano (1998)
* Bocelli (1998)
* Hymn for the World 2 (1998)
* Sogno (1999)
* Sacred Arias (1999)
* Verdi (2000)
* La bohème (2000)
* Cieli di Toscana (2001)
* Sentimento (2002)
* Tosca (2003)
* Il trovatore (2004)
* Andrea (2004)
* Werther (2005)
* Amore (2006)
* Vivere (2007)
* Incanto (2008)
* My Christmas (2009)
* Passione (2013)
* Cinema (2015)
* Sì (2018)
* Believe (2020)

## DVD
* A Night in Tuscany (1998)
* Sacred Arias: The Home Video (2000)
* Tuscan Skies (Cieli di Toscana) (2001)
* Credo: John Paul II (2006)
* Under the Desert Sky (2006)
* Vivere Live in Tuscany (2008)
* Incanto The Documentary (2008)
* My Christmas Special (2009)

## Lähteet

## Aiheesta muualla

* Virallinen sivusto
Game Freak

**Game Freak** () on japanilainen videopelejä kehittävä yritys, jonka perusti Satoshi Tajiri 26. huhtikuuta 1989. Yritys tekee pelejä Nintendolle, ja  on tullut tunnetuksi kehittämästään *[[Pokémon]]*-pelisarjasta. 

Game Freak toimii Tokion Setagayan Carrot Towerissa.

## Pelit
### Pokémon-pelit
**[[Pokémon Red ja Blue]]* (1996, Game Boy)
**[[Pokémon Yellow]]* (1998, Game Boy)
**[[Pokémon Gold ja Silver]]* (1999, Game Boy Color)
**[[Pokémon Crystal]]*  (2000, Game Boy Color)
**[[Pokémon Ruby ja Sapphire]]* (2002, Game Boy Advance)
**[[Pokémon FireRed ja LeafGreen]]* (2004,Game Boy Advance)
**[[Pokémon Emerald]]* (2004, Game Boy Advance)
**[[Pokémon Diamond ja Pearl]]* (2007, Nintendo DS)
**[[Pokémon Platinum]]* (2008, Nintendo DS)
**[[Pokémon HeartGold ja SoulSilver]]* (2009/2010, Nintendo DS)
**[[Pokémon Black ja White]]* (2010/2011, Nintendo DS)
**[[Pokémon Black 2 ja White 2]]* (2012, Nintendo DS)
**[[Pokémon X ja Y]] *(2013, Nintendo 3DS)
**[[Pokémon Omega Ruby ja Alpha Sapphire]]* (2014, Nintendo 3DS)  
**[[Pokémon Sun ja Moon]]* (2016, Nintendo 3DS)
**[[Pokémon Ultra Sun ja Ultra Moon]]* (2017, Nintendo 3DS)
**[[Pokémon Quest]]* (2018, Nintendo Switch, iOS, Android)
**[[Pokémon Let’s Go Pikachu ja Let’s Go Eevee]]* (2018, Nintendo Switch)
**[[Pokémon Sword ja Shield]]* (2019, Nintendo Switch)
**[[Pokémon Legends: Arceus]]* (2022, Nintendo Switch)
**[[Pokémon Scarlet ja Violet]]* (2022, Nintendo Switch)
**[[Pokémon Legends: Z-A]]* (2025, Nintendo Switch ja Nintendo Switch 2)

### Muut pelit
**Bazaar de gosaaru no Game de gosaaru* (1996, PC Engine)
**BUSHI Seiryūden: Futari no Yūsha* (1997, SNES)
* *Click Medic* (1999, Sony Playstation)
**[[Drill Dozer]]* (2005, GBA)
**[[HarmoKnight]]* (2012, 2013 Nintendo 3DS)
* *Magical Tarurūto-kun* (1992, Sega Mega Drive) 
**[[Mario & Yoshi]]* (1991, Game Boy, NES)
**[[Mario & Wario]]*  (1993, SNES)
**[[Mendel Palace]]*  (1989, NES)
**Nontan to Issho! Kuru-Kuru Puzzle* (1994, Game Boy)
**Pocket Card Jockey* (2013, Nintendo 3DS, iOS, Android)
**[[Pulseman]]* (1994, Sega Mega Drive)
**[[Smart Ball]]*  (1991, SNES)
**[[Tembo the Badass Elephant]]* (2015, Microsoft Windows, PlayStation 4, Xbox One)
**[[Giga Wrecker]]* (2017, Microsoft Windows)
***Giga Wrecker Alt.* (2019, PlayStation 4, Xbox One, Nintendo Switch)
**[[Town (videopeli)|Town (työnimi)]]* (2019, Nintendo Switch)

## Lähteet
Andi Gutmans

**Andi Gutmans** on israelilainen ohjelmoija ja yksi PHP-ohjelmointikielen pääkehittäjistä. Vuonna 1997 Gutmans kehitti yhdessä opiskelijatoverinsa, Zeev Suraskin kanssa PHP3:n, ja vuonna 1999 Zend Enginen, PHP4:n ytimen. Samana vuonna Gutmans perusti yhdessä Suraskin kanssa Zend Technologiesin.

Andi Gutmans kuuluu myös Apache Software Foundationin jäseniin, ja vuonna 1999 hänet nimettiin ehdokkaaksi FSF Award for the Advancement of Free Software -palkinnolle.

## Julkaisuja
* 

## Aiheesta muualla
* Andi Gutmansin blogi
Kuoppakeramiikka

**Kuoppakeramiikka** oli Itä-Ruotsissa ja myös Ahvenanmaalla kivikaudella vallinnut kampakeramiikkaa muistuttava saviastioiden tekotapa. Kuoppakeraamiset astiat olivat suippoja ja kampakeraamisia pienempiä.  Kuoppakeraamiset ihmiset elivät pyynnillä (hylkeenpyynti, metsästys ja kalastus). Läntinen kuoppakeramiikka muistutti kellopikarikulttuurin keramiikkaa. Kellopikarikulttuurin
edustavat olivat maanviljelijöitä ja kuoppakeraamikot pyytäjiä.

Kuoppakeraamisten astioiden tyypillinen koriste on vähintään yksi vaakasuuntainen rivi suuria pyöreitä kuoppia, joka on useimmissa mutta ei kaikissa astioissa. 

## Itä-Ruotsin kuoppakeramiikka

Itä-Ruotsin kuoppakeramiikka jaetaan jaksoihin Fagervik I-IV.

*Fagervik I
*Fagervik II
*Fagervik III - Ahvenanmaan Jettböle I
*Fagervik IV - Ahvenanmaan Jettböle II

## Lähteet
Brad Davis

**Robert Creel ”Brad” Davis** (6. marraskuuta 1949 Tallahassee, Florida, Yhdysvallat – 8. syyskuuta 1991 Los Angeles, Kalifornia, Yhdysvallat) oli yhdysvaltalainen näyttelijä. Hän näytteli muun muassa elokuvassa *[[Keskiyön pikajuna]]*.

Davis asui lapsuutensa Floridassa ja viimeisteli näyttelijänkoulutuksensa New Yorkissa. Brad Davis löi itsensä läpi pääroolissa vuoden 1978 elokuvassa *Keskiyön pikajuna*, josta hänet myös palkittiin Golden Globe -palkinnolla parhaan miesdebytoijan sarjassa. Hän oli myös ehdolla sekä parhaan näyttelijän että parhaan päärooli-tulokkaan Bafta-palkinnon saajaksi. Davisin merkittäviin päärooleihin kuuluu myös merimies Querellen rooli Rainer Werner Fassbinderin samannimisessä elokuvassa 1982.

Davis sai HIV-tartunnan ilmeisesti suonensisäisten huumeiden käytön seurauksena, mutta piti sairauden salaisuutena läpi 1980-luvun, sillä uskoi sen paljastumisen tuhoavan näyttelijänuransa. Hän väittikin myöhemmin Hollywoodin syrjivän ihmisiä, joilla edes epäillään olevan HIV. Davis teki itsemurhan AIDSin murtamana vuonna 1991. Häneltä jäi vaimo ja tytär.

Myös Brad Davisin veli Gene Davis on näyttelijä.

## Aiheesta muualla
 
*